ETIAS

Sistem Maklumat dan Kebenaran Perjalanan Eropah (ETIAS) ialah keperluan kemasukan yang diperkenalkan oleh Kesatuan Eropah untuk warganegara dikecualikan visa yang membuat perjalanan ke Kawasan Schengen dan Cyprus.

ETIAS adalah serupa dengan kebenaran perjalanan elektronik lain, seperti ESTA di Amerika Syarikat, serta sistem yang dilaksanakan oleh Australia, Kanada dan New Zealand dan dirancang oleh United Kingdom.

ETIAS dijangkakan akan mula beroperasi pada tahun 2025.

Akan terdapat tempoh peralihan dan tempoh tangguh selama enam bulan, berikutan pelancaran sistem ini. 

Sejarah
Idea sistem kebenaran perjalanan elektronik mula-mulanya dicadangkan oleh Suruhanjaya Eropah pada tahun 2016. 
ETIAS ditubuhkan secara rasmi oleh Regulation (EU) 2018/1240 Parlimen Eropah dan Majlis 12 September 2018.


Skop geografi
Negara Eropah dengan keperluan ETIAS
30 buah negara Eropah akan mengehendaki pengembara dikecualikan visa untuk mempunyai kebenaran perjalanan ETIAS. Negara-negara ini ialah:

Warganegara layak
Warganegara negara bukan EU yang dikecualikan visa perlu memohon kebenaran perjalanan ETIAS. Negara-negara ini ialah:

Memohon ETIAS
Pengembara dikecualikan visa perlu melengkapkan borang permohonan dalam talian dengan menggunakan sama ada laman web rasmi ETIAS (https://travel-europe.europa.eu/etias_en) atau aplikasi mudah alih rasmi.

Permohonan kebenaran perjalanan ETIAS akan dikenakan bayaran sebanyak EUR 7. Pemohon yang berumur kurang daripada 18 tahun atau lebih daripada 70 tahun dikecualikan daripada bayaran ini. Ahli keluarga rakyat EU atau warganegara bukan EU yang berhak bergerak  bebas di seluruh Kesatuan Eropah juga dikecualikan daripada fi permohonan.

Kebanyakan permohonan ETIAS dijangka akan diproses dalam masa beberapa minit. Dalam sesetengah kes, proses ini mungkin mengambil masa sehingga 14 hari jika pemohon diminta untuk memberikan maklumat atau dokumentasi tambahan bagi menyokong permohonan mereka atau sehingga 30 hari jika mereka dijemput untuk menghadiri temu duga.

Kebenaran perjalanan ETIAS akan dihubungkan  dengan pasport pengembara. Kebenaran ini sah sehingga tempoh 3 tahun atau sehingga pasport yang digunakan semasa permohonan tamat tempoh, atau mana-mana yang terlebih dahulu. Jika pengembara mendapatkan pasport baharu, mereka dikehendaki mendapatkan kebenaran perjalanan ETIAS baharu.

Dengan kebenaran perjalanan ETIAS yang sah, pengembara yang dikecualikan visa boleh memasuki wilayah dalam 30 buah negara Eropah seberapa kerap yang diingini untuk penginapan jangka pendek - biasanya sehingga 90 hari dalam mana-mana tempoh 180 hari. Walau bagaimanapun, kebenaran ini tidak menjamin kemasukan. Apabila tiba di sempadan, pengawal sempadan akan meminta untuk melihat pasport dan dokumen lain pengembara bagi mengesahkan bahawa pengembara memenuhi syarat kemasukan yang ditakrifkan dalam Kod Sempadan Schengen.

Pemohon berhak membuat rayuan jika ETIAS mereka ditolak, dimansuhkan atau dibatalkan. Rayuan akan dikendalikan oleh pihak berkuasa yang berkenaan di negara Eropah dengan keperluan ETIAS. 

EU telah memberikan amaran kepada pengembara tentang laman web tidak rasmi ETIAS , menyatakan bahawa walaupun sesetengah laman web ini dikendalikan oleh perniagaan yang sah, laman web lain mungkin bertindak secara tidak jujur. 

Rujukan

Pautan luar

 Laman web rasmi   European Travel Information and Authorisation System

Kategori:Kesatuan Eropah